બાળકોને થોડી ચાલવાની ટેવ અવશ્ય પાડો. નાનપણથી જ જો ચાલશે અને દોડશે તો તેમના પગ સારા રહેશે અને ભવિષ્યમાં વાહનની અનુપલબ્ધિમાં તેમને તકલીફ નહીં પડે. આ સિવાય તેમને ઠંડું પાણી પીવાની ટેવ જ ન પાડો. બને તો સૂંઠ, સંચળ અને હિંગ નાખેલું ઉકાળીને ઠંડું પડેલું પાણી પીવાની ટેવ પાડો. તે માફક ન આવતું હોય તો માત્ર ઉકાળેલું સાદું પાણી અને તે પણ માફક ન આવતું હોય તો માટલાના ગોળાનું પાણી પીવાની ટેવ પાડો. આર.ઓ. પાણીમાં ખનીજ તત્ત્વો રહેતાં નથી અને કેટલીક જગ્યાએ ક્ષારવાળું પાણી પણ હોય છે. આનો ઉપાય છે ઉકાળેલું પાણી પીવું.